རྒྱལ་སྤྱིའི་བོད་རང་བཙན་ཚོགས་ཆེན་གྱི་ཚོགས་ཞུགས་པ་ཚང་མ་ལ།ཚོགས་ཆེན་གྱི་ཉིན་མཐའ་མར་༧གོང་ས་མཆོག་དང་མཇལ་ཁ་དང་སྐུ་པར་བསྒྲོན་པའི་གོ་སྐབས་ཐོབ་ཡོད་པ་རེད།མཇལ་བཅར་གྱི་ཚོགས་མི་མང་པོ་ཡོད་པས།སྐུ་པར་བསྒྲོན་སྐབས་ང་རང་༧གོང་ས་མཆོག་གི་ཞབས་ཀྱི་འགྲམ་དུ་པུས་མོ་བཙུགས་ནས་བསྡད་ཡོད་པས།ཕལ་ཆེར་ཁོང་གིས་ང་གཟིགས་མེད་པ་ཡོད།རྗེས་སུ་ཁོང་གིས་ང་ག་རེ་བྱས་ནས་སླེབས་མེད་སྐོར་བཀའ་འདྲི་གནང་བ་ཤེས་སོང་།ཉིན་མ་དེའི་ཉིན་གུང་རྒྱབ་ལ།སྐུ་སྒེར་ཡིག་ཚང་ནས་ང་ལ་ཞལ་པར་འབྱོར་ནས་༧གོང་ས་མཆོག་ལ་མཇལ་ཁ་ཡོད་ཤོག་གསུངས་སོང་།